इस टावर की डिजाइन को 24 नवंबर, 2006 को सार्वजनिक किया गया था। तब बताया गया था कि टोकियो स्काई ट्री भविष्य की डिजाइन और जापान के पारंपरिक सौंदर्य का मिश्रण होगा। साथ ही यह टावर शहर के पुनरोद्धार में भी उत्प्रेरक का काम करेगा और आपदा से बचाव में भी मदद करेगा। इसी कड़ी में 14 जुलाई, 2008 को एक भव्य समारोह कर इसका निर्माण कार्य शुरू किया गया, और विगत 29 जुलाई को इसे मूर्त रूप दे दिया गया। इस टावर के वास्तुकार नीकेन सेकी हैं और इसे बनाने में 44 करोड़ अमेरिकी डॉलर का खर्च आया है।